RESOLUCIÓN do 14 de outubro de 2009 pola que se crean tres ficheiros de datos de carácter persoal no Instituto Galego de Seguridade e Saúde Laboral (datos de autónomos, empresas, interesados e usuarios, tanto de contacto como dos adscritos aos plans de formación e ao Rexistro de Empresas con Risco de Amianto (RERA).
INSTITUTO GALEGO DE SEGURIDADE E SAÚDE LABORAL — III. OUTRAS DISPOSICIÓNS — 23/10/2009

A Constitución española, no seu artigo 18.4º, dispón que a lei limitará o uso da informática para garantir a honra e a intimidade persoal e familiar dos cidadáns e o pleno exercicio dos seus dereitos.
Neste sentido, a Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro) e o Real decreto 1720/2007, do 21 de decembro, polo que se aproba o regulamento de desenvolvemento da dita lei orgánica, regulan o tratamento de datos de carácter persoal rexistrados en soportes físicos, así como toda modalidade de uso posterior destes datos polos sectores público e privado. A finalidade desta regulación é garantir e protexer as liberdades públicas e os dereitos fundamentais das persoas físicas, e especialmente a súa honra e intimidade persoal e familiar.
O artigo 20.1º da dita lei establece que a creación, modificación ou supresión dos ficheiros das administracións públicas só poderá facerse por medio de disposición xeral publicada no BOE ou diario oficial correspondente. Así mesmo, o artigo 52 do Real decreto 1720/2007, do 21 de decembro, polo que se aproba o regulamento de desenvolvemento da dita lei, dispón que a creación, modificación ou supresión dos ficheiros de titularidade pública só poderá facerse por medio de disposición xeral ou acordo publicado no BOE ou diario oficial correspondente, e permite no seu artigo 53 que, no caso dos organismos, a disposición revista a forma de resolución do seu titular.
Na súa virtude e facendo uso das facultades que me confire o artigo 6 da Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral,
DISPOÑO:
Artigo 1º.-Obxecto.
Mediante esta resolución créanse os ficheiros de datos de carácter persoal que se especifican no anexo.
Artigo 2º.-Contido.
A información exixida no artigo 20.2º da Lei orgánica 15/1999, do 13 de decembro, de protección de datos de carácter persoal, e no artigo 54 do Real decreto 1720/2007, do 21 de decembro, polo que se aproba o regulamento de desenvolvemento da citada lei para as disposicións de creación dos ficheiros, está contida no anexo desta resolución.
Artigo 3º.-Finalidade e uso dos ficheiros.
Os datos de carácter persoal, incluídos nos ficheiros do Instituto Galego de Seguridade e Saúde Laboral creados por esta resolución, só serán utilizados para os fins expresamente previstos e declarados no anexo e polo persoal debidamente autorizado.
Artigo 4º.-Cesión de datos.
Os datos só serán cedidos nos supostos expresamente previstos pola lei e nos especificados no anexo. No suposto de cesión de datos ás administracións públicas, terá que aterse ao disposto na normativa vixente respecto a esta materia.
Artigo 5º.-Órgano responsable dos ficheiros.
A responsabilidade sobre os ficheiros creados por esta resolución correspóndelle ao Instituto Galego de Seguridade e Saúde Laboral, organismo autónomo adscrito á Consellería de Traballo e Benestar.
No anexo detállase a unidade ante a que se exercerán os dereitos de acceso, rectificación, cancelación e oposición dos datos que constan nos ficheiros.
Artigo 6º.-Nivel de protección e medidas de seguridade.
O nivel dos ficheiros creados por esta resolución establécese atendendo ao disposto no artigo 80 do Real decreto 1720/2007, do 21 de decembro. No anexo aparece a súa clasificación (nivel básico, medio ou alto).
O titular do órgano responsable destes ficheiros adoptará as medidas de xestión e organización que sexan necesarias, asegurando a súa confidencialidade e os dereitos e obrigas recoñecidas na Lei orgánica 15/1999, do 13 de decembro.
Disposición adicional
No caso de cesión dos datos aos servizos de estatística das administracións públicas, deberá aterse, ademais, ao disposto na normativa vixente sobre materia estatística.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de outubro de 2009.
Adela Quinzá-Torroja García
Directora do Instituto Galego de Seguridade e Saúde Laboral
ANEXO
Ficheiros de nova creación responsabilidade do Instituto Galego de Seguridade e Saúde Laboral
1. Axenda.
a) Descrición da súa finalidade e usos previstos.
Datos de contacto de autónomos, empresas e outros interesados en calquera dos servizos do Instituto Galego de Seguridade e Saúde Laboral, reunidos para a xestión e tramitación de reclamacións, solicitudes, consultas ou suxestións realizadas por terceiros ao instituto.
b) Colectivos sobre os que se pretende obter datos ou que resulten obrigados a subministralos.
Profesionais, autónomos e outros interesados que manteñan relación co instituto. Persoas de contacto.
c) Procedemento de recollida de datos.
Formularios en papel, formularios web, fax, calquera medio documental ou telemático.
d) Procedencia dos datos.
O propio interesado ou o seu representante legal, outras persoas físicas, entidades privadas.
e) Estrutura básica do ficheiro. Tipos de datos de carácter persoal (categorías de datos).
Datos de carácter identificativo: NIF/DNI, nome e apelidos, enderezo, teléfono, teléfono móbil, enderezo electrónico.
Outro tipo de datos: datos detalle de emprego.
f) Sistema de tratamento.
Mixto.
g) Comunicacións ou cesións de datos.
Non están previstas.
h) Transferencias internacionais de datos a países terceiros.
Non están previstas.
i) Órgano responsable do ficheiro.
Instituto Galego de Seguridade e Saúde Laboral. Edificio administrativo San Lázaro s/n, 15781 Santiago de Compostela.
j) Servizos ou unidades ante os que poden exercer os dereitos de acceso, rectificación, cancelación e oposición.
Instituto Galego de Seguridade e Saúde Laboral. Subdirección Xeral Técnica e de Planificación. Edificio administrativo San Lázaro s/n, 15781 Santiago de Compostela.
k) Nivel do ficheiro.
Básico.
l) Encargado do tratamento.
Instituto Galego de Seguridade e Saúde Laboral, Servizo Técnico e de Planificación. Edificio administrativo San Lázaro s/n, 15781 Santiago de Compostela.
2. Formación.
a) Descrición da súa finalidade e usos previstos.
Xestión de datos persoais e profesionais de empresas, autónomos e outros usuarios que se adscriben a algún dos plans de formación impartidos polo instituto. Xestión de formación telemática e presencial, publicidade. Información aos interesados nalgunha acción formativa.
b) Colectivos sobre os cales se pretende obter datos ou que resulten obrigados a subministralos.
Solicitantes: profesionais, autónomos e outros interesados que realicen cursos de formación.
c) Procedemento de recollida de datos.
Formularios en papel, formularios web, fax, calquera medio documental ou telemático.
d) Procedencia dos datos.
O propio interesado ou o seu representante legal. Outras persoas físicas. Entidades privadas.
e) Tipos de datos de carácter persoal (categorías de datos).
Datos de carácter identificativo: NIF/DNI, nome e apelidos, teléfono, enderezo, enderezo electrónico.
Outro tipo de datos: titulación, estado laboral, CIF, empresa, teléfono profesional, fax, posto de traballo.
f) Sistema de tratamento.
Mixto.
g) Comunicacións ou cesións de datos.
Para efectos estatísticos. Comunicacións necesarias relacionadas coa formación.
h) Transferencias internacionais de datos a países terceiros.
Non están previstas.
i) Órgano responsable do ficheiro.
Instituto Galego de Seguridade e Saúde Laboral, edificio administrativo San Lázaro s/n, 15781 Santiago de Compostela.
j) Servizos ou unidades ante os que poden exercer os dereitos de acceso, rectificación, cancelación e oposición.
Instituto Galego de Seguridade e Saúde Laboral, Subdirección Xeral Técnica e de Planificación. Edificio administrativo San Lázaro s/n, 15781 Santiago de Compostela.
k) Nivel do ficheiro.
Básico.
l) Encargado do tratamento.
Instituto Galego de Seguridade e Saúde Laboral, Servizo Técnico e de Planificación. Edificio administrativo San Lázaro s/n, 15781 Santiago de Compostela.
3. RERA.
a) Descrición da súa finalidade e usos previstos.
Xestión de datos persoais e profesionais das empresas acreditadas e autorizadas para a manipulación de placas de fibrocemento ou similares que conteñan amianto. Rexistro de empresas para control e información pública da habilitación profesional. Control de seguridade no traballo de manipulación de amianto. Prevención de riscos laborais.
b) Colectivos sobre os que se pretende obter datos ou que resulten obrigados a subministralos.
Profesionais, autónomos, o propio interesado ou representantes legais que estean ou estiveran expostos a fibras de amianto.
c) Procedemento de recollida de datos.
Formularios en papel, formularios web, fax, calquera medio documental ou telemático.
d) Procedencia dos datos.
O propio interesado ou o seu representante legal, empresas e autónomos. Entidades privadas. Solicitantes.
e) Estrutura básica do ficheiro. Tipos de datos de carácter persoal (categorías de datos).
Datos de carácter identificativo: NIF/DNI, nome e apelidos, enderezo, outros datos de carácter identificativo, teléfono, número de afiliación á seguridade social/mutualidade, empresa.
Outro tipo de datos: datos de características persoais, datos de detalle de emprego.
f) Sistema de tratamento.
Mixto.
g) Comunicacións ou cesións de datos.
-Publicacións na páxina web do Instituto Galego de Seguridade e Saúde Laboral.
-Instituto Nacional de Seguridade e Hixiene no Traballo.
-Administración xeral do Estado, das comunidades autónomas e locais.
-Comunicacións necesarias para a tramitación e execución de actuacións.
-Persoas ou entidades interesadas na relación de empresas inscritas.
h) Transferencias internacionais de datos a países terceiros.
-Autoridades competentes dos Estados membros da Unión Europea, de orixe ou de acollida, das empresas inscritas.
i) Órgano responsable do ficheiro.
Instituto Galego de Seguridade e Saúde Laboral. Edificio administrativo San Lázaro s/n, 15781 Santiago de Compostela.
j) Servizos ou unidades ante os cales poden exercer os dereitos de acceso, rectificación, cancelación e oposición.
Instituto Galego de Seguridade e Saúde Laboral, Servizo Técnico e de Planificación. Edificio administrativo San Lázaro s/n, 15781 Santiago de Compostela.
k) Nivel do ficheiro.
Básico.
l) Encargado do tratamento.
Instituto Galego de Seguridade e Saúde Laboral, Servizo Técnico e de Planificación. Edificio administrativo San Lázaro s/n, 15781 Santiago de Compostela.